Document ID: 31993D0070

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1992 σχετικά με την κωδικοποίηση του μηνύματος Animo
(93/70/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους στα πλαίσια του ενδοκοινοτικού εμπορίου ορισμένων ζώντων ζώων και προϊόντων ενόψει της υλοποίησης της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι, για να διασφαλιστεί η λειτουργία του δικτύου, η Επιτροπή εξέδωσε την απόφαση 91/637/ΕΟΚ της 3ης Δεκεμβρίου 1991 περί καθορισμού του τύπου μηνύματος που πρέπει να διαβιβάζεται με το δίκτυο πληροφορικής Animo (3)-
ότι, για να γίνεται γρήγορα κατανοητό το μήνυμα Animo και να προστατεύεται αποτελεσματικά η υγεία των ζώων, πρέπει να διευκρινισθούν οι κώδικες που θα χρησιμοποιούνται για τα εμπορεύματα του σημείου 4 του παραρτήματος της απόφασης 91/637/ΕΟΚ-
ότι το γεγονός καθ' εαυτό, ότι στην προβλεπόμενη με την παρούσα απόφαση κωδικοποίηση θα εμφαίνεται ορισμένος αριθμός ζώντων ζώων ή προϊόντων, δεν προϋποθέτει διαβίβαση μηνύματος με το δίκτυο Animo-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κώδικες που πρέπει να χρησιμοποιούνται για τα εμπορεύματα του άρθρου 4 πρώτη περίπτωση του παραρτήματος της απόφασης 91/637/ΕΟΚ προσδιορίζονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Δεκεμβρίου 1992.

Labels: 12
3
17
6